Diari Oficial de la Generalitat Valenciana


Sumari del DOGV 3723, del 04-04-2000 (2000/2113)

Informació pública de les bases de les convocatòries de concursos de la Regidoria de Joventut, per al foment de la investigació i la creació artística dels jóvens.
-------------------------------------------------------------------------------------------------------------------------------------------------------------------

### Dades del document

Número de DOGV
:   3723

Data del DOGV
:   04-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2113


Data del document
:   28-02-2000

Organisme emissor
:   Ajuntament d'Alacant

Tipus de document
:   Convocatòria

Descriptors 

:   * Alacant
    * creació artística
    * jove

Informació pública de les bases de les convocatòries de concursos de la Regidoria de Joventut, per al foment de la investigació i la creació artística dels jóvens. [2000/M2113]
  
L'Alcaldia Presidència, i en el nom d'aquesta, el regidor de Joventut, amb data de 25 de febrer de 2000, va dictar la següent resolució:
  
Decret. Bases de les convocatòries de concursos de la Regidoria de Joventut, per al foment de la investigació i la creació artística dels jóvens.
  
He examinat l'expedient a què es refereix l'epígraf que precedeix en què es troben els projectes de les bases que han de regir cadascun dels concursos que es convoquen.
  
Són aplicables i serveixen de fonament a aquesta resolució, les següents normes: articles 25.2.k) i m) de la Llei 7/1985, de 2 d'abril, Reguladora de les Bases del Règim Local; 81, 123-2) i 128 del Text Refòs de la Llei General Pressupostària; articles 1.1 i 4.3 del Reial Decret 2.225/1993, de 17 de desembre, pel qual s'aprova el reglament de procediment per a la concessió de subvencions públiques; les bases 17 i 18 de les d'execució del pressupost municipal per a 1999 i altres normes concordants i complementàries.
  
L'òrgan competent per a resoldre, de conformitat amb el que estableix l'article 21.1.f) de la Llei Reguladora de les Bases del Règim Local, segons la redacció de la Llei 11/1999, de 21 d'abril, és l'alcalde i, per la seua delegació de 6 de juliol de 1999, la Regidoria de Joventut.
  
Per tot allò exposat anteriorment, resolc:
  
Primer
  
Aprovar les bases que han de regir les convocatòries dels concursos de la Regidoria de Joventut, que s'indiquen en el paràgraf següent d'aquesta resolució i que consten com a annex I d'aquesta, per a fomentar la investigació i la creación artística dels jóvens.
  
Segon
  
Autoritzar, per a cada concurs, la despesa que s'indica a continuació del títol respectiu, amb càrrec a la partida 63.464.31 € 481.01 € 476807698. 976329793, del vigent pressupost municipal:
  
- IV Concurs Música de Cambra, dues-centes cinquanta mil pessetes (250.000 PTA).
  
- V Concurs de Còmic per a Autors Novells, quatre-centes mil pessetes (400.000 PTA).
  
- I Concurs Literatura Eròtica, cent vint-i-cinc mil pessetes (125.000 PTA).
  
- III Concurs Textos Teatrals Centre 14, dues-centes mil pessetes (200.000 PTA).
  
- IV Premi Investigació Centre 14, dues-centes mil pessetes (200.000 PTA).
  
- III Convocatòria Instal·lació de Nadal, dues-centes mil pessetes (200.000 PTA).
  
- II Convocatòria Dansa Clàssica Enriqueta Ortega cinc-centes mil pessetes (500.000 PTA).
  
- II Premi Relat Curt Centre 14, cent vint-i-cinc mil pessetes (125.000 PTA).
  
- IV Concurs d'Art Propostes.
  
Tercer
  
El pagament el realitzarà la intervenció municipal al rebut de les notificacions de les resolucions d'aquesta regidoria, en què s'indique que ja s'han resolt els concursos i s'han atribuït els premis.
  
Quart
  
Notificar aquesta resolució a l'interventor municipal i publicar-la perquè en prengueu coneixement.